בלדה למצותתים
הם חיברו מכשירי האזנה וציתות ; והקשיבו לעם באמצע פטפוט ; מה הוא חושב ואיך הוא מרגיש ; אשה עייפה וגבר אדיש ; דיברו על אהבה ופרחים בארון ; הם שמעו כל מילה הם שמעו "בית מלון" ; לפי המכשיר הם ניטרו כל תנועה ; וצילמו גם בוידאו דרך חור במראה ; את הכל הם סיווגו, קיטלגו מסודר ; איך היא גנחה ואיך הוא גמר ; ובדו"ח מפורט העבירו ; לשליט שבחן ובדק ; אם מגזע אחד הם ; או אולי ; את דגימות הזרע והרטיבות ; העבירו למעבדת שינה ; שתבדוק על מה חלמו ; ועל איזו מדינה ; אחר כך סינטזו הכל ; די אן אי עם סרט כחול ; ונתנו לך עם טעם ; של רגש ; כמעט כמו פעם ; כן, כמעט כמו פעם ; לאכול עכשיו ; לבלוע הכל ; אין לאן לחזור ; יש רק חול וחול ; מתוק כמו תרופה ; ארץ עייפה ; לא מובטחת ; לוקחים מה שאפשר לקחת ; ויורדים לים; 